Androklos (mytológia)

Androklos (Androklos) je v gréckej mytológii syn aténskeho kráľa Kodra, bol zakladateľ mesta Efez.Pausanias, Periégésis tés Hellados, 7,2,8. 

Za vlády jeho otca Kodra vpadli do Atiky Dóri a hrozilo, že si krajinu podmania. Keď sa Kodros dozvedel z delfskej veštiarne, že Atény sa zachránia len ak zahynie ich kráľ, dobrovoľne obetoval svoj život a Dóri skutočne od Atén odtiahli.Justinus, Historianum Philippicarum, 2,6.Lykofrón z Chalkidy, Alexandra, 1378. Následníkom Kodra sa potom stal jeho syn Medón, ale už nie s titulom kráľ (basileus), ale už len ako archón (panovník), lebo kráľovský titul sa po hrdinskej smrti Kodra z úcty k nemu zrušil. Počas vlády Medóna začali Ióni z Atiky (hlavne z Atén) kolonizovať západné pobrežie Malej Ázie. Podľa tradície Kodrov syn Neileus, obsadil mesto MilétPausanias, Periégésis tés Hellados, 7,2,1.  a Androklos založil mesto Efez.

Podľa antického autora Strabóna, Androklos založil mesto Efez spolu s iónskymi Grékmi z Atiky, potom ako odtiaľ vyhnal pôvodných obyvateľov, Károv a Lelegov.Strabón, Geographica 14,1,3.Strabón, Geographica 14,1,21. Androklos však v boji s Kármi padol a bol pochovaný vo svojom novozaloženom meste Efez.Pausanias, Periégésis tés Hellados, 7,2,9.

 Referencie a bibliografia  

Kategória:Postavy gréckej mytológie